Visit Sauda

Nissemarsj på Lyngmyr 🎅
2025-11-27 17:00 (Europe/Oslo)
Nissemarsj på Lyngmyr kl. 17 torsdag 27. november 🤶🏻
Det blir servert grøt og saft etter en liten runde i lysløypa, og det er gode muligheter for å treffe på nissen 🎅🏻
Bål og fakler lyser opp og viser vei i mørket.
Alle barn som går løypa får medalje, og det koster 70 kroner per barn å delta (inkludert grøt og saft).
Voksne kan kjøpe grøt, kaffe og saft for 50 kroner.
Ta gjerne på nisselue 🎅🏻
🕯️ Håper mange vil komme og starte adventidstiden med nissemarsj!
👉 Følg med på arrangementet på Facebooksida til Idrettslaget Ny Von
📸 Foto: Idrettslaget Ny Von

Åpning av julegatene og tenning av julegran 🎄
2025-11-29 10:00 - 17:00
♦️ Liv og røre i sentrum kl. 10 – kl. 17
♦️ Julemarkedet med boder åpner på Rådhusplassen
♦️ Nissen kommer på besøk til Rådhusplassen kl. 12:00 – 14:00 – Ta med ønskeliste hvis du vil!
♦️ Danseshow med Elibra dansestudio fra kl. 14 på Bankplassen
♦️ Kanskje tar Trultemor seg en bytur…
♦️ Utstilling med pepperkakeby
♦️ Fakkeltog med julebilen kl. 16
♦️ Tenning av grana kl. 16.30 sammen med ordføreren og korpset
♦️ Vi går rundt juletreet
Velkommen til en trivelig og stemningsfull dag i idylliske Sauda sentrum!
📸 Foto: Sauda Handelsforening. LL Ryfylke

Trøkk presenterer GOOD DANCE! 💃
2025-11-29 20:00, 2025-12-06 20:00 | Folkets Hus, Skulegata 20, Sauda, Rogaland, 4200, Norway
Trøkk har satt sammen flere forrykende show, med til sammen nesten 3 timer musikk.

I år blir det meget gode muligheter for å slippe dansefoten løs!
Aldersgrense: 18 år
Det blir selvsagt mulighet for noe godt i glasset, i år servert av Alfred.
Det vil òg bli en snacks-bar hvor en kan kjøpe seg noe salt gjennom kvelden.
Ta på deg finstasen, gjerne dansesko, og bli med oss også i år på et forrykende gøy show!

Sikre deg billett her.

Sonor og Gullgutane inviterer til "Ring jul" julekonsert
2025-12-02 19:00
Sauda kyrkje kl. 19. tirsdag 02. desember
Billetsalg i døra kr 200,-.

Julesti i Eventyrskogen 🎄
2025-12-06 17:00 - 18:30 | Eventyrskogen, Sauda, 4200, Norway
🎄 Julestemning i Eventyrskogen 🎅🏻
Bli med på en stemningsfull førjulskveld i Eventyrskogen!Stien opp til gapahuken er lyssatt, og på toppen venter julegrøt, saft og kaffe – helt gratis.
✨ Program:

Møt nissen 🎅🏻

Opplev et koselig juleshow med dyktige dansere fra Elibra Dansestudio

Nyt varmen fra bålpanna og den gode julestemningen

Alt er gratis – ta med familie og venner til en hyggelig kveld for store og små!
🌟 Sponsorer: Coop Extra, Saudefaldene og Ryfylkefondet📍 Arrangør: Laget for Hovlandsnutens utvikling

Sæle jolekveld - julekonsert i Sauda kyrkje🎄
2025-12-09 18:00 | Sauda kyrkje, Rådhusgata 42-44, Sauda, 4200, Norway
Velkommen til stemningsfull julekonsert i Sauda kyrkje!

«Leif Jone Ølbergs stemme fyllte den store kirken og berørte tilhørerne dybt» – Fra Nordisk julekonsert i Hauptkirche Sankt Michaeli, Hamburg 2024

Velkommen til en intim og stemningsfull julekonsert med Leif Jone Ølberg og Lars Bernhardt Ølberg. Med sin varme og uttrykksfulle stemme løfter Leif Jone frem julesalmer som sjeldnere synges i dag, men som bærer med seg dyp mening, tro og lengsel. Den vakre salmen Sæle jolekveld av Elias Blix har gitt konserten sin tittel, mens den folkekjære O helga natt blir et naturlig høydepunkt.

Leif Jone Ølberg er en ettertraktet solist i både opera og oratorier, og har sunget flere hovedroller på Den Kongelige Danske Opera og Den Jyske Opera. Han er også engasjert i Baraka Opera Kenya, der han bidrar med undervisning og konserter. Sammen med sin far, organist og pianist Lars Bernhardt Ølberg, har han holdt en lang rekke konserter på Vestlandet – kjent for sitt nære samspill og varme uttrykk.

I Sauda kyrkje vil Leif Jone få med seg over 40 flinke korister i Sauda Soul Children. Korbarna starter konserten, og etterhvert skal de få musisere med Leif Jone på stemningsfulle sanger.

Medvirkende:
Leif Jone Ølberg – sang
Lars Bernhardt Ølberg – orgel/klaver
Sauda Soul Children, dir: Grete Kroka Landa

Billett: https://www.saudakultur.no/kulturprogram/KUL20250384

Christmas with Nordic Tenors ❄️
2025-12-11 19:00 | Folkets Hus, Skulegata 20, Sauda, Rogaland, 4200, Norway
Når nettene blir lange og vinterfrosten legger et rimet slør over mørkelandet, er det lite som varmer som tonene fra de tre høyt elskede tenorene i Nordic Tenors og deres virtuose pianist Torgeir Koppang.

«Christmas with Nordic Tenors» er mye mer enn en julekonsert. Dette er både en konsert med musikk og vokalprestasjoner fra øverste hylle og en estetisk og fullt ut gjennomarbeidet forestilling, med andre ord en fryd både for øynene og ørene. For nittende året skaper tenortrioen en førjulsstund fylt med varme og humor, med et variert julerepertoar bygget på høytid og tradisjon, en forestilling som garantert vil sette deg i den gode julestemningen.
Med seg har de sin faste fremragende lyddesigner Ove Nesheim som ellers i året jobber tett med Frida Aannevik og Marit Larsen, samt en av Norges fremste lysdesignere og videokunstnere Andreas Ohldieck, som også turnerer med Alan Walker. Pianist Torgeir Koppang er en av Norges beste og mest versatile pianister. Nordic Tenors består av tenorene Jan-Tore Saltnes, Nils Georg Nilsen og Espen Solsbak.
Gruppen har tidligere vunnet Komiprisen, vært kongelige toastmastere, åpnet den nye operaen i Oslo og har vunnet publikums hjerter over hele landet. Gled dere til hjerterørende julemusikalske opplevelser, helsebringende mosjon for lattermusklene og himmelsk balsam for lydhøre ører!

Sikre deg billett her.

Nilsemann med venner: Julekonsert 🎄
2025-12-17 19:00 | Sauda kyrkje, Rådhusgata 42-44, Sauda, 4200, Norway
🎄 Kom i julestemning med Nilsemann og venner! 🎶
Velkommen til en stemningsfull førjulskveld i Sauda kyrkje, der Nilsemann og venner inviterer til musikk, varme og ekte julestemning i adventstida.
På scenen møter du Wendy Pettersen, Francois Nsengiyumva, Eline Thingbø, Monica Herheim, Merete Herheim, Oddwar Wiersen, Ben Basgård og Magnar Birkeland – sammen skaper de en konsertopplevelse full av glede, fellesskap og julens budskap.
Ta med familie og venner, senk skuldrene og nyt en kveld fylt med vakker musikk og gode øyeblikk i adventstida.
🕯️ En musikalsk pustepause før jul – hjertelig velkommen!

Juleforestilling med kulturskulen
2025-12-18 18:00 | Folkets Hus, Skulegata 20, Sauda, Rogaland, 4200, Norway
Gled deg til ✨ julemagi ✨ av og med elevar i kulturskulen 🎄🎶
Denne gong har elevane i kulturskulen laga ein heilt ny førestilling der fleire kjende juleforteljingar dannar ramma rundt musikken og det danseelevane har øvd inn. Nokre gamle historier, nokre nye… Nokre til å le av 😂, nokre til å gråte litt av 🥹❤️

🎨 Kunstelevane har laga utstilling, og verka deira vil også bli vist på storskjerm under førestillinga 🖼️✨

📅 Dato: torsdag 18. desember
🕖 Tid: kl. 18.00
📍 Stad: Storesalen Flkets Hus
🎟️ Billett: saudakultur.no, på biblioteket eller med kort i døra. Billettpris: kr 100/kr 50
Dette vil du ikkje gå glipp av! 🌟

Vinkurs - På druen med Kerstin 🍇
2026-01-12 19:00, 2026-01-19 19:00, 2026-01-26 19:00, 2026-02-02 19:00 | Folkets Hus, Skulegata 20, Sauda, Rogaland, 4200, Norway
Tid: Mandager 12. 19. og 26. januar + 2. februar kl. 18:00–21:00Sted: Folkets Hus
Er du nysgjerrig på vin og vil lære mer – uten å drukne i snobbete fagbegreper?Da er dette kurset for deg!
Over fire mandagskvelder tar Kerstin Geelmuyden Rød fra Alfred deg med på en smakfull reise gjennom vinens fascinerende verden.
Kurset starter med det grunnleggende – hva vin egentlig er, hvordan du smaker på den, og forskjellen mellom en lett Pinot Noir og en kraftig Cabernet Sauvignon. Deretter utforsker vi klassiske vinland som Frankrike, Italia og Spania, før vi vender blikket mot den Nye Verden – med spennende smaker fra New Zealand, California og Sør-Afrika.
Hver kveld kombinerer teori og praksis. Du lærer å kjenne igjen druetyper, vinområder og stiler, og får øvd opp sansene til å forstå det som skjer i glasset.
Ingen forkunnskaper trengs – bare nysgjerrighet, godt humør og lyst til å lære (og le litt) underveis.
Kom alene, ta med en venn eller samle gjengen – her er det lav terskel, høy stemning og plass til både undring og begeistring!
Sikre deg billett her.

Konsert: Ein kjekk kveld på Folkets Hus🎵
2026-01-31 19:00 - 2026-03-28 19:00 | Folkets Hus, Skulegata 20, Sauda, Rogaland, 4200, Norway
En rekke kjente og kjære artister samles på Folkets Hus i Sauda for å skape en eventyrlig konsertkveld. På scenen står Jan Toft (fra VAMP), Inger Lise Hoper (vinner av The Voice 2024), Steinar Lyse (kjent fra blant annet Løgnaslaget), Torbjørn Økland (populær soloartist og tidligere gitarist i VAMP), Vigdis Eidsvåg (vokalist og saudabu) og Svaggane, som denne gangen har med seg gitaristen Ben Basgård.
Publikum kan se frem til en opplevelse som ikke settes opp i Oslo, Bergen eller Stavanger – dette skjer kun i Sauda, på Folkets Hus.
En helt spesiell konsertopplevelse – once in a lifetime.
Du kan kjøpe billett her.

Heimfall Metallkraft 2026👹🎸
2026-03-13 - 2026-03-14
Suksessen gjentas etter første Heimfall i 2025! I 2026 går festivalen over to dager. Mer informasjon kommer.
Arrangør: Sauda Metall- og Tungrocklag.

Saudafjellet maraton 🏃‍♀️
2026-05-23
Lørdag 23. mai 2026 inviteres løpere fra fjern og nær til vestlandets vakreste løp – Saudafjellet Maraton. Deltakerne får oppleve en løype som slynger seg gjennom storslåtte fjellandskap, dype daler, brusende fossefall og arkitektur i verdensklasse.
Etter suksessen i 2025 blir løpet arrangert på nytt, med mulighet til å velge mellom flere distanser:🏁 Maraton – 42 km💥 Halvmaraton – 21 km🔢 10 km🏅 Barneløp
Hvorfor delta?🌄 Spektakulær natur: Løypa går gjennom et av Norges vakreste fjellområder, med dramatiske utsikter som gjør hvert steg verdt det.🏃 En utfordring verdt å ta: Uansett distanse venter en fantastisk naturopplevelse og en folkefest langs løypa.🍃 Ren fjelluft og rå løpsopplevelse: Perfekt for alle som ønsker å kombinere fysisk utfordring med uforglemmelige omgivelser.🎉 Fantastisk stemning: Publikum og lokale ildsjeler sørger for heiarop og god stemning fra start til mål.
📅 Løpsdag: Lørdag 23. mai 2026📝 Påmelding åpner: 1. september 2025
Følg Saudafjellet Maraton på Facebook for nyheter og påminnelser når påmeldingen åpner!

Saudadagane 27. - 31. mai 2026🎊
2026-05-27 - 2026-05-31
Festivalen innerst i Ryfylke 🎉
Tradisjonen tro arrangeres Saudadagane i Sauda den siste hele helgen i mai, og markerer starten på sommeren med fullt program for alle! I 2026 går det av stabelen 27.–31. mai, så merk kalenderen og bli med på folkefesten! 🎉
Høydepunker:

Familieaktiviteter på dagtid – her er det noe for både små og store, med alt fra leker til sportslige utfordringer.

Konserter på kveldstid – tidligere år har vi hatt kjente band som Loveshack, Vassendgutane og Podsoll.

Marked og gode tilbud hos lokale handelsdrivende – perfekt for å handle lokalt og støtte næringslivet.

En ekte dugnadsfestival – over 50 år med fellesskap, og arrangementet drives av engasjerte Sauda-beboere.

Feiring av lokalt kulturliv – en samlende arena for grupper, lag, familier og enkeltpersoner.
